AlexejDobrolubov/national_council_slovak_2010 huggingface dataset:
15. schôdza NR SR - 4.deň - A. dopoludnia
Dátum: 2024-06-14
Poslanec: Turčanová, Andrea (KDH)
Druh vystúpenia: Vystúpenie v rozprave

112. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol teda výborom určená ako náhradník za spravodajkyňu k návrhu ústavného zákona, ktorý je uvedený pod tlačou 280. Predkladám informáciu k predloženému návrhu ústavného zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií a Ministerstva hospodárstva Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. V súlade s rozhodnutím predsedu Národnej rady č. 294 z 25. apríla 2024 navrhujem, aby návrh ústavného zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh ústavného zákona výbory prerokovali do 6. septembra 2024 a v gestorskom výbore do 9. septembra 2024. Pán predsedajúci, prosím, otvorte všeobecnú rozpravu.
20. schôdza NR SR - 1.deň - B. popoludní
Dátum: 2024-09-12
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

106. Ďakujem veľmi pekne. Tak ja na chvíľu to odľahčím. Nemám reagovať na kolegu, ale on hovorí, že malé občianske združenie dostalo 200-tisíc, pani Šimečková, čo tancovala. A, pán Dubéci, si spomínal, že všetci chcú, aby sa ospravedlnil. Ja nechcem, aby sa mi ospravedlnil, ja sa chcem ospravedlniť Únii žien. Keď som bola predsedníčka v roku 2019, Únia žien dostala 30-tisíc euro. Mala 12-tisíc členov a to vyšlo na jednu členku 0,4 centa. Viete, čo sa chcem ospravedlniť? A teraz to beriem s humorom. Že som tým ženám nepovedala, aby sa všetci povyzliekali do podprseniek a do gatí a tancovali a natriasali sa od rána do večera a dostali by sme 200-tisíc. Chápete? To bola chyba, to som od vás nevedela, toto museli prísť až progresívni, aby takéto umenie tu zaviedli. A my sme robili jeden a teraz už hovorím vážne, jeden ekologický projekt na celé Slovensko, kde sa vlastne zo starých vecí robili nové a podobne. Bolo to všade zverejnené. Takže, vážení, o čom vy tu rozprávate? Takže nabudúce, keď niečo čítate, tak, prosím vás pekne, neporovnávajte hrušky s jablkami, pretože sa to nehodí. A ešte vám niečo poviem. Pozrite sa Humenné, mesto kultúry. Stále rozprávate, že jakí ministri boli. Nie, to sú hodnotitelia z občianskych združení a je ešte raz hovorím, ľutujem ministrov, že im uverili, že budú čestní v tých občianskych združeniach, že budú čestne hodnotiť a že nebudú prihrávať peniaze ľuďom, ktorí za tie peniaze nič nevytvoria. V Humennom to isté. Vážení, postaví sa jeden človek, to je progresívne umenie, aj si pozrite, na čo dostalo Humenné peniaze, na progresívne umenie, dostane 10-tisíc, natriasa sa päť minút na prechode. Nikto to nechápe, čo to je. No normálne. Alebo sa zobere nejaká knižka a sa číta na námestí a dostane tá pani 4-tisíc. Ja som ešte toto nevidela. 300-tisíc dostalo mesto Humenné a postavia si drevenú búdu a viete, čo je napísané, že to sú kultúrne stánky. A... (Prerušenie vystúpenia časomerom.)
20. schôdza NR SR - 1.deň - A. dopoludnia
Dátum: 2024-09-12
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

64. Ďakujem veľmi pekne. Pán kolega Gašpar, no ja nevychádzam z údivu, raz ste odvolávaný vy, raz Robert Fico. Ale vráťme sa k tomu, čo ste povedali. Ja si myslím, že dneska odvolávame pána Šimečku. No aby sme to dali na pravú mieru, keď ste ma spomenuli, nie SMER rozdeľoval dotácie, ešte raz. Minister tam mal jedného človeka a všetci ostatní, ktorí sedeli, ktorí rozdeľovali dotácie, boli občianske združenia a neziskové organizácie. A to ste zneužili dôveru SMER-u, ktorý vám veril, že naozaj tam dáte ľudí z takých organizácií, ktorí majú záujem o prácu a nie o politickú činnosť. Ja spomeniem ďalšiu vec, už keď hovoríme o tom, ak niekto v občianskom združení poberá plat, vôbec sa nemusí venovať svojej práci, môže robiť politickú činnosť, lebo už má plat vopred určený cez akýkoľvek fond. Ja som to v Humennom zažila, keď prišiel prezident Kiska do mojej kancelárie a my sme obvinili teda riaditeľku Červeného kríža, lebo si vyplácala plat cez dotácie z mesta a mala ísť na činnosť, pán Kiska za mnou prišiel a žiadal ma, aby sme to ďalej neposúvali. Viete prečo? Mala tá riaditeľka záujem robiť činnosť? Pýtam sa. Kto má záujem sa naozaj venovať umeniu alebo niečomu? Normálni ľudia si na to musia zarobiť a nie dostanú plat a potom ty sa venuj inému. A keď spomínate zdravotníctvo, vážení, tak sa pozrime, ako je to. Všetci tu chodia k zubárom, k lekárom, operovať sa, v zahraničí, lebo si to nedovolia v tom zahraničí, tak neobviňujte naše zdravotníctvo, že je zlé alebo sme ho zle nastavili. A niečo vám poviem. Ja som aj zažila, keď mi tu písala, pani v Amerike chcela materskú dovolenku, pretože v Amerike je materská dovolenka tri týždne, vám dá zamestnávateľ. SMER ju nastavil na tri roky! Tak písala mi, že sa pomýlila, aby tú materskú dostala. Tak ten SMER nastavil kopu dobrých vecí, kde všetci dneska zo zahraničia tieto benefity čerpajú, tak nerozprávajte. A páči sa mi, že pán Viskupič odsúdil v rozhovore, že to bolo nešťastné a zlé, že pán podpredseda parlamentu bral dotácie. Dneska tu nesedí a vie... (Prerušenie vystúpenia časomerom. Potlesk.)
20. schôdza NR SR - 1.deň - A. dopoludnia
Dátum: 2024-09-12
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

24. Ďakujem veľmi pekne. Ja sa vrátim k tej časti, pán Šimečka, kedy ste povedal, berme to, neberme to osobne, kedy ste povedal, že za vlády SMER-u ste dostávali viacej peňazí. Áno. Ja si myslím, že vláda SMER-u naivne cez pána ministra bývalého kultúry Maďariča naivne sa domnievala, že keď bude financovať občianske združenia a nechá do vedenia rôznych audiovizuálnych fondov a kadekde dať tých nezávislých umelcov, o ktorých rozprávate, tak tí budú naozaj podporovať kultúru. A viete, čo sa stalo? A my to teraz musíme opraviť, lebo všetci musíme mať rovnaký meter. My sme si naivne mysleli, že tu budete propagovať kultúru a tak ďalej. Ale čo sa stalo? Začali sa natáčať politické filmy, budem o tom rozprávať dneska, vysoké školy sa začali zapájať, ja tu mám film, ktorý bol o mne natočený cez vysokú školu a bol financovaný z Audiovizuálneho fondu na voľby (reakcia z pléna) a začali sa proste zapájať všetky organizácie a začali sa zneužívať politicky peniaze tak, že vznikala nekalá súťaž pred voľbami, ovplyvňovali sa voľby politikov a tak ďalej. Máte pravdu. My to musíme opraviť, pán Šimečka. Máte pravdu. Aj vy ste dostávali a každá rodina, ktorá dostala politika je jasné a dostali to na mzdy a podobne, že to nebolo čisté a transparentné. Ak sa rozprávate o tom, že ako vy dostávate na ulice ľudí, tak ja vám poviem, ako ich dostávate. Ja som bola primátorka, viem. Takto dostávate, že v Bratislave, mne to študenti a prídu vám to povedať, dostali, na vysokej škole dostávajú voľno, dostávajú bufety, dostávajú jedlo a práve cez občianske združenia rôzne tieto veci, sú organizovaní, máte finančné prostriedky na rôzne veci. Nerozprávajte mi. Však vaša manželka, keď je taká dobrá, nemusí si platiť mzdu a nemusíte platiť mzdu ani tomu, čo o mne natočil film. Veď keď to sú takí umelci, preboha, veď ich chce celý svet! Veď oni nemusia mať mzdu z Audiovizuálneho fondu! Veď ich budú pozývať všade, do La Scala a podobne, spievať a tancovať a tak ďalej. Prosím vás pekne, nerozprávajte mi takéto veci, ja budem o tom rozprávať, určite sa prihlásim do ústnej rozpravy. (Potlesk.)
19. schôdza NR SR - 2.deň - A. dopoludnia
Dátum: 2024-09-11
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

44. Ďakujem veľmi pekne. Pán kolega Viskupič, ste ma zase trošku pobavili, hej, lebo rozprávate tu zase o zvyšovaní a nič vám nehovorí aj konsolidácia. Predsa my sme toto nespôsobili, čo tu je, to ste spôsobili vy, vaša vláda. Pamätáte si, čo navrhoval Ódor? Toto sú kozmetické úpravy podľa mňa, keby sme sa ním riadili, tak už dneska ľudia nemajú ani na tie potraviny. Takže my musíme konsolidovať za to, čo sa tu rozhajdákalo, čo sa tu urobilo a ako ste doslova prežrali peniaze. A nebudem tu teraz rozprávať o vakcínach, o všetkých možných veciach. Chcem vám povedať, čo sa týka benzínu, hovoríte, že za to môžu svetové trhy. Áno, samozrejme za to môžu svetové trhy, ale čo sa týka potravín, veď aj vaše vlády chodili do Bruselu, dnes tam chodíte, aby nám zatrhli eurofondy miesto toho, aby ste chodili, aby sme dostali vyššie dotácie na poľnohospodárstvo. Vy si myslíte, že naši poľnohospodári, a budem trošku aj kritická do radov poľnohospodárstva, pretože možno by sme mohli viac dbať na to, aby sa u nás pestovalo, myslíte si, že oni sú konkurencieschopní? Všetky bitúnky sa tu zrušili, všetko, lebo nie sme konkurencieschopní, lebo nemáme také dotácie, ako majú Poliaci, Maďari. No čo ste robili, pán Viskupič? Čo teraz tu rozprávate, a tam vonku máte košíky s potravinami, také hlúposti som teraz pozerala. Však vy viete dneska cestoviny kúpiť za 0,60 až za 3,39. Keď kúpite rovnaké cestoviny od rovnakej firmy a viete to porovnať, ale nahádžu sa do cestoviny vajcia od rôznych firiem a každá iná firma má inú cenu. Čiže v Poľsku si dáte vajcia za, dajme tomu, ja neviem, za euro a tu si dáte vajcia bio za štyri. A potom idete porovnávať tam vonku košíky a robíte tlačovky. Prosím vás pekne, choďte do toho Bruselu a robte tlačovky, aby naši poľnohospodári dostali lepšie dotácie, samozrejme, spolu s nami, alebo ste to mohli robiť. A ja na to aj apelujem a neklamte tu ľudí, neoblbujte ich, pretože naozaj pokiaľ poľnohospodári, sme im nevydobyli vyššie dotácie, je to veľmi zlé a nemôžme tie potraviny zrovnávať a vôbec, čo je na trhoch, a vyššie platy by pomohli určite... (Prerušenie vystúpenia časomerom.)
16. schôdza NR SR - 2.deň - A. dopoludnia
Dátum: 2024-07-16
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

87. Rišo, trafil si klinec po hlavičke, lebo vidíš, že všetci poslanci tu dneska, celé Progresívne Slovensko všetci rečnili celý deň a neboli žiadne faktické. To znamená, robíš to dobre, Rišo. No a spomenul si eurofondy, pretože aj to bola téma, a biznis budovy v Košiciach. A ja ich chcem doplniť, lebo stále sa pýtam a nemám odpoveď. V Humennom, ešte raz, sa kúpila budova 3. 5. 2023, ktorú štát predal za 468-tisíc a, súkromnému podnikateľovi Národná banka, a ministerstvo pani Kolíkovej, a teraz ja pani Kolíkovej dám za pravdu, ju kúpilo za milión 400-tisíc. Milión je biznis. Tu bude to odškodnenie tých covid. Ten milión bude odškodnenie. A pani Kolíková je majsterka v tom, ako sa vyhýba. Áno, ona tú zmluvu nepodpísala, ona ju odobrila. V tom jej dávam za pravdu, len keby sa k nej aj vyjadrila, k týmto biznisom a kšeftom, pretože tak strašne tu chránia eurofondy a tak nám vyčítajú zlú ochranu, že vlastne to, čo bolo predtým, bolo eldorádo. Písal to SME, Korzár, Plus7 dní. Takže určite si nevymýšľam. A, vážení kolegovia, možno nemám reagovať na vás, ale na Riša ste reagovali veľmi, veľmi tak atakovali ste ho. Vy ste tu ani neboli tá ľavá strana. Tam tí, čo teraz sedíte, Progresívne Slovensko, vážte slová. To boli 50. roky a ešte raz hovorím, náš premiér používa ostré slová, ale vaši sympatizanti používajú ostré guľky! Veď sa priznal vás sympatizant, prečo strieľal na Roberta Fica. Tak prosím vás, mlčte, buďte ticho, ospravedlňte sa Lučanskému a na vašom mieste by som mlčala, lebo ste tu neboli. Ďakujem. (Potlesk.)
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

197. Ďakujem veľmi pekne. Ja sa ospravedlňujem, ma kolegyňa, a som stlačila omylom, vyrušila. Pán kolega Grendel, ja keď som vás pozorne počúvala, tak myslím si, že vy budete mať kopu pozmeňovacích návrhov, ako sprísniť tento zákon, a myslím si, že keď som vás počúvala, že ste hovorili, že to by nezabránilo, to by nezabránilo . Tak mne tam jedine vychádza, že vy tam dáte pozmeňovací návrh, že sa vôbec ľudia vôbec nebudú môcť približovať k politikom, lebo to by jedine zabránilo podľa mňa atentátu, hej, ktorý sa stal. Mne to z toho vyšlo, ako ja sa pýtam, v Handlovej. No a keď hovoríte, že prečo by nemohli byť zhromaždenia pred domami politikov . No ešte raz vám opakujem, my sme tu všetko toto už zažili, kde trpeli deti, rodiny, kde trpeli susedia, potom susedia nenávideli, susedia nenávideli tých politikov, ktorí tam bývali. Samozrejme. Veď predseda Robert Fico býval, býval tuná hore a sa veša... veša... dávali mu tam šibenice, ľudia nemohli chodiť do práce. A tam boli susedia, tak ako sa tí susedia mali k tomu pozerať, keď každý večer alebo každý druhý tam bol randál, takže ja si myslím, že je to úplne, úplne správne, že pri bytoch a domoch vôbec politikov a sudcov by nemali takéto demonštrácie vôbec byť. Takže ja očakávam od vás pozmeňovací návrh, ako vy tvrdíte, že všetko z toho by nebolo platné pri tej Handlovej, tak očakávam, aký dáte návrh vy pozmeňovací a vylepšovací, čo by zabránilo takým atentátom, keď sú vonku na ulici ľudia. Budem, budem veľmi zvedavá. Takže ďakujem pekne.
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

52. Ďakujem veľmi pekne, pán kolega Gašpar, že si vysvetlil, čo sú to rovnaké pravidlá, lebo vôbec nesúhlasím s tým, že policajti majú rozhodovať, či sú pravidlá zhromažďovania správne, alebo nie sú správne. Povedzme si na rovinu, ľudia sa nemajú čo zhromažďovať a protestovať pred domami politikov, kde sú často neplnoleté deti, kde je psychický stav potom rodiny úplne zlý, susedov a podobne. Prosím vás pekne, my sme to zažili, vy ste to z PS-ka nezažili. My sme to zažili. Mne, dokonca novinár Krempaský si dal, si dal kuklu, a keď zistil, že mám kameru na dome, tak sa potom od polovičky zháčil, bežal mi po záhrade a ešte povedal policajtom, že on sa tam prišiel z Bratislavy prejsť. To je vynikajúce, však? A moja dcéra bola doma, neplnoletá. Aký mala strach! A podobne, keď, keď ste hejtovali pred všetkými domami a bytmi politikov. A vrátim sa k ďalšej rovnoprávnosti a jednému metru. Vážení, ak prezidentka alebo prezident, ktorí boli jedno obdobie, môžu mať plat, rentu, šoféra a všetky výhody, ja sa vás pýtam, prečo by to nemohli mať premiéri, ktorí majú zodpovednejšiu, zložitejšiu prácu, pretože naozaj to, čo sa tu za posledných, keď sa ma niekto opýta osem-deväť rokov deje, tak toto je skutočne také hejtovanie a politika sa stáva nebezpečným poslaním a povolaním, to vám hovorím na rovinu, a preto si myslím, že nie ste namieste, tak dajme rovnaký meter prezidentovi a predsedom vlád, veď majú to aj v iných krajinách. Nerozumiem tomu, čo to má znamenať. Lebo, zase, lebo Fico? A čo po Ficovi už nepríde žiaden iný premiér? Však my, my sme doteraz nikdy nevyčítali, že prezidentka Čaputová alebo Kiska alebo ktorý majú doživotný plat, lebo sme to brali, že je to spravodlivé a správne, a bereme, že aj premiér by mal byť takisto ohodnotený za svoju celoživotnú prácu.
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

36. Ďakujem veľmi pekne. Pani poslankyňa, no, vy ste ukážkou polarizácie spoločnosti. Vy tvoríte takú závisť a nenávisť, aby ste nebola trošku objektívna. Ja sa pýtam, pani prezidentka Čaputová bude mať čo? No dôchodok. Doživotnú rentu bude mať. Šoféra bude mať, ochranku. No. Po jednom volebnom období. A premiéri, ktorí sú tu dve-tri volebné obdobia, lebo ktorí tu budú, ktorí si zaslúžia, tí nemusia mať nič? Aleže to má Čaputová, to je fantázia! A každý jeden prezident po jednom volebnom období. To nám nevadí, to nám nevadí, financií. Že sa nehanbíte, čo sa stalo premiérovi, lebo politika práve kvôli vám, čo sa tu dialo za minulé roky, sa stáva nebezpečnou. A teraz vám poviem ďalšiu vec. Ak hovoríte o nepochopení a neporozumení, tak áno. A vy rozprávate o policajnom štáte? Ja som tu zažila vašu šikanu. Veď ste nás tam hnali a sme sa museli nielen my, ale všetci občania ako teľatá do teľatníkov a ste ich očkovali hlava-nehlava. Vôbec ste nebrali iný názor, či chcú, alebo nechcú. Áno, nemohli chodiť do práce títo ľudia, lebo ich nepustili, nás nepustili do parlamentu! Ale keď vám trebalo hlasy, tak ste hore posadili očkovaných ľudí... vlastne s covidom, ja si pamätám tam tých dvoch poslancov, a tam hlasovali a mali covid a bolo, jednoducho oni mohli! Ale my že sme nemali, nemali sme, vlastne sme neboli očkovaní, alebo sme nemali, tak nás nikto nepustil! Tak ste nás vyhadzovali z roboty! Nielen z roboty, ale ste nám bránili aj robiť poslanecký mandát! A chcete jeden kšeft, ktorý ste robila, pani Kolíková? Vy sa nehanbíte? V Humennom budovu ste kúpili pre okresný súd, ktorú Národná banka predala súkromníkovi za 480-tisíc a vy ste podpísali s predsedom súdu za milión štyristo. To čo sú za kšefty? Viete, čo to je milión? Milión by dneska bolo na všetky odmeny aj pre premiéra, aj pre prezidentku, pre všetkých. Budovu Národnej banky, pani Kolíková, prečítajte si to v médiách! Že sa nehanbíte!
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

14. Ďakujem veľmi pekne. Pani kolegyňa, verím v to, že ste nová poslankyňa, ja v tomto parlamente už sedím dosť dlho. Poviem vám, že mali sme, prirovnám, tuná podobný zákon, kedy sa na ministerstvách išli zvyšovať platy právnikom, ktorí oproti súkromným právnikom zarábali jednu tretinu. Ja som vtedy povedala, samozrejme, lebo opozícia stále kričí netreba dať peniaze , ja som vtedy povedala, ako majú títo právnici na ministerstvách konkurovať súkromným firmám, ktoré napádajú ministerstvá, robia svoj lobing. A teraz sa dostanem k merítku veci, k platom. Ja som si pozrela nemecký systém, napríklad anglický systém som si pozrela a len tak pre zaujímavosť, premiéri v Anglicku, v Nemecku majú od 50 do 100-tisíc eur, vo Francúzsku a iných krajinách. Koľko má náš premiér plat? Neviem presne ani ja, ale myslím, že niečo vyšší ako poslanec. O trošku vyšší. (Reakcie z pléna.) Ďalšiu vec... Pán Pročko, nevykrikuj, prihlás sa! Ďalšiu vec chcem povedať, že v Nemecku napríklad berú špeciálnu rentu aj premiéri aj poslanci národnej rady a berú 230 eur poslanci k mesačnému platu. A viete prečo? To zdôvodnil nemecký systém a to sa týka aj premiéra, pretože nemáme napríklad žiadne príplatky. Na nás sa nevzťahuje Zákonník práce, nemáme žiadne platy, ani premiéri, ani odmeny nemáme, nemajú. A takisto nemajú úrazové poistenie. Ja som napríklad v tomto parlamente spadla raz a teraz na VÚC druhýkrát a žiadne úrazové poistenie sa ma netýka. Čiže zamyslite sa nad podstatou veci a zamyslite sa, čo sa stalo premiérovi. Týka sa ho nejaké úrazové poistenie? sa vás pýtam. Akože naozaj? Pozrite si, v Anglicku dostávajú normálne premiéri finančné prostriedky. Dostávajú z dvoch dôchodkových zabezpečení. Jedno dôchodkové zabezpečenie je z parlamentu a jedno dôchodkové zabezpečenie je zo zákonníka práce. To vy o čom rozprávate?! Sa robíte, že akí ste moderní, ako všetko vo svete poznáte, tak si načítajte veci a potom tu rozprávajte o nejakom lex atentáte a už vôbec by som nerozprávala o Ficovi, ktorému sa stalo to, čo sa stalo.
15. schôdza NR SR - 5.deň - A. dopoludnia
Dátum: 2024-06-18
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

42. Ďakujem veľmi pekne. Pán kolega, viete, ja vás považujem za človeka, ktorý sa ekonomike venuje, ale už také srandy, čo ste tu teraz porozprávali, to sa všetci musia smiať, že stavbári pijú sladké nápoje, a hypotéky, stavbári na tom zarobia . Ale poďme k meritu veci. Vy ste rozprával, že my pomáhame bohatým alebo tým, ktorí majú vyššie mzdy, čo sa týka tých úrokových sadzieb . Tak ja vám teraz niečo poviem. Poviem to podľa človeka, ktorý je z mojej rodiny. Z 0,9 mu zvýšili sadzbu na 3,75 úrok, mladí ľudia, ktorí sa zobrali, z 380 na 620 eur. Keďže má vyšší plat, ani vôbec nespadá do tej tabuľky, o ktorej vy tu rozprávate, že pomáhame. Pán Viskupič, počúvajte ma, ste ma zastavili, aby som neodišla, teraz ma nepočúvate. Pán Viskupič, počúvajte ma! Ste ma zastavili, aby som neodišla. Čiže z 380 na 620 mu dali úrokovú sadzbu, a keďže má vyšší plat, tak mu štát ani neprispieva, takže nerozprávajte, že my tu bohatých podporujeme a platíme im úroky, to je absolútny nezmysel. Ďalšiu vec, ktorú ste povedali, však ste vytvorili tú, megadeficit štátu, ja vám poviem, že najväčší objem výdavkov, 4,204 mld. eur, bolo vyčerpaných sociálnej inkluzívy v Sociálnej poisťovni, čož je zámerom zníženie chudoby a odstránenie sociálneho vylúčenia. Tak nerozprávajte, že my tu pomáhame bohatým . Pozrite si záverečný účet Sociálnej poisťovne, pozrite si veci a potom sa môžeme o tom baviť. Takisto, samozrejme, že sú tam aj rôzne iné opatrenia, 100 % zvýšenie prídavku na dieťa, čo som za takisto v tomto rozpočte zohralo veľkú úlohu, alebo teda vo financiách Sociálnej poisťovne a vôbec v rozpočte ako takom. Takže prosím vás, naozaj, ako hovorí pán minister, skúste vy napísať A4 a začnite ako Mikloš, zdaňovaním dôchodkov. Skúste. Skúste napísať miesto sladených nápojovo, čo by ste... (Prerušenie vystúpenie časomerom.)
15. schôdza NR SR - 4.deň - A. dopoludnia
Dátum: 2024-06-14
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

31. Ďakujem veľmi pekne. Myslím si, že myšlienka je dobrá, ale návrh nie je celkom spravodlivo urobený. A poviem prečo a také nejaké dva dôvody. Prvý dôvod je to, že my poznáme aj súkromné domovy sociálnych služieb a hospicov a hlavne v hospicoch sú problémy, lebo tí pacienti alebo tí seniori sa tam nedostávajú. Možno by bolo dobré sa zamyslieť, ako to urobiť, už keď robíme takýto návrh, pretože práve aj tie súkromné zariadenia, prečo by mali byť vyňaté, keď im služby prepláca štát? Veď predsa ony dostávajú zo štátu, dostávajú z vyšších územných celkov a podobne. Čiže prečo by mali byť z toho vyňaté, prečo by ich služby nemali byť kontrolované a podobne. Takže môj názor je, že ten zákon treba dopracovať a treba si premyslieť, akým spôsobom do toho zahrnúť všetky zariadenia, pretože potom je to nespravodlivé. Škoda, že odišla pani kolegyňa Turčanová, lebo sme spolu v Prešovskom samosprávnom kraji, ktorý takisto podľa mňa nezverejňuje, a takisto si myslím, že teraz máte tam aj župana pána Viskupiča za PS a ten tiež nezverejňuje. Viete čo, možno by bolo na debatu si sadnúť s tými župami, lebo väčšinou tie župy, mestá majú pomenej tých sociálnych zariadení, ale tie župy majú viac, a spýtať sa ich, prečo to nerobia, lebo my na to nepotrebujeme zákon. Veď predsa župa je samospráva, župa si to môže kedykoľvek urobiť, takúto transparentnosť, a keď máte aj vy svojho župana aj tuná v KDH a tak ďalej, tak ja si myslím, že ani ten zákon nie je potrebný, ale už keď takýto zákon, treba sa spýtať, prečo to nerobia, aký je dôvod, či finančný, alebo... neviem, a potom to rozšíriť aj na súkromné sociálne zariadenia, pretože všetky na služby berú zo zdravotných poisťovní, pretože musia ošetrovať klientov, berú zo štátu, berú z ministerstva a podobne. Prečo sú výnimkou? Prečo sú výnimkou? A tí ľudia tam takisto čakajú, nemôžu sa tam dostať, majú problém. Myslíte si, že tam nie je klientelizmus alebo že tam netreba? Súkromné zariadenia sú z toho vyňaté. Čiže ja by som to, myslím si, že treba to doplniť a potom to bude dobrý návrh. Ďakujem pekne.